open-index/open-wikipedia-markdown huggingface dataset:
Filip Gustavsson

**Lars Filip Dellmer Gustavsson** (sündinud 7. juuni 1998 Skellefteå, Rootsi) on Rootsi jäähokimängija, kes mängib väravavahina NHL-i klubis Minnesota Wild.

## Välislingid
* Filip Gustavsson NHL.com lehel
Dan Vladař

**Dan Vladař** (sündinud 20. august 1997 Prahas) on Tšehhi jäähokimängija, kes mängib väravavahina NHL-i klubis Calgary Flames.

## Välislingid
* Daniel Vladař NHL.com lehel
Furija

**A1-SM Furija** (*А1-СМ «Фурія»*) on Ukrainas valmistatud droon. 

## Vaata ka
* Leleka-100
* Valkirija

## Viited
Malcolm Subban

**Malcolm-Jamaal Justin Subban** (sündinud 21. detsembril 1993 Torontos Ontario provintsis) on Kanada jäähokimängija, kes mängib väravavahina NHL-i klubis St. Louis Blues.

## Välislingid
* Malcolm Subban NHL.com lehel
Adin Hill

**Adin Hill** (sündinud 11. mail 1996 Comoxis Briti Columbias) on Kanada jäähokimängija, kes mängib väravavahina NHL-i klubis Vegas Golden Knights.

## Välislingid
* Adin Hill NHL.com lehel
Aleksandr Georgijev (jäähokimängija)

**Aleksandr Georgijev** (sündinud 10. veebruar 1996 Ruse, Bulgaaria) on Bulgaaria-Venemaa jäähokimängija, kes mängib väravavahina NHL-i klubis Colorado Avalanche.

## Välislingid
* Aleksandr Georgije NHL.com lehel
Louis Domingue

**Louis Boileau-Domingue** (sündinud 6. märtsil 1992 Mont-Saint-Hilaire'is Québeci provintsis) on Kanada jäähokimängija, kes mängib väravavahina NHL-i klubis New York Rangers.

## Välislingid
* Louis Domingue NHL.com lehel
Stuart Skinner

**Stuart Daniel Skinner** (sündinud 1. novembril 1998 Edmontonis Albertas) on Kanada jäähokimängija, kes mängib väravavahina NHL-i klubis Edmonton Oilers.

Aastatel 2013–2018 mängis Skinner Western Hockey League'is (WHL), esmalt viiel hooajal Lethbridge Hurricanesis ning viimase hooaja teises pooles Swift Current Broncosis.

2017. aastal valis Edmonton Oilers ta NHL-i ''draft''is 78. valikuna. 2018. aasta mais sõlmis ta Oilersiga kolmeaastase lepingu. Enne NHL-is debüteerimist mängis ta ECHL-i klubis Wichita Thunder ja American Hockey League'is (AHL) Oilersi tütarklubis Bakersfield Condors. Hooajal 2021/22 oli ta Milwaukee Admiralsi väravavahi Connor Ingrami kõrval AHL-is enim nullimänge teinud väravavaht (mõlemal oli sel hooajal viis nullimängu).

NHL-is debüteeris Skinner 31. jaanuaril 2021 mängus Ottawa Senatorsi vastu. See jäi tema ainsaks mänguks sel hooajal NHL-is. NHL-is hakkas Skinner enam mänguaega saama hooajal 2021/22 ning hooajal 2022/23 tõusis ta Oilersi esiväravavahiks. 2023. aastal valiti Skinner NHL-i tähtede mängule ja uustulnukale sümboolsesse koosseisu (*[[NHL All-Rookie Team]]*).
 
## Viited

## Välislingid
* Stuart Skinner NHL.com lehel
* Stuart Skinner hockeydb.com lehel
Akira Schmid

**Akira Schmid** (sündinud 12. mai 2000 Bern, Šveits) on Šveitsi jäähokimängija, kes mängib väravavahina NHL-i klubis New Jersey Devils.

## Välislingid
* Akira Schmid NHL.com lehel
Charlie Lindgren

**Charlie Lindgren** (sündinud 18. detsember 1993 Lakeville, Minnesota) on USA jäähokimängija, kes mängib väravavahina NHL-i klubis Washington Capitals.

## Välislingid
* Charlie Lindgren NHL.com lehel
Scott Wedgewood

**Scott Wedgewood** (sündinud 14. augustil 1992 Bramptonis Ontario provintsis) on Kanada jäähokimängija, kes mängib väravavahina NHL-i klubis Dallas Stars.

## Välislingid
* Scott Wedgewood NHL.com lehel
Calvin Pickard

**Calvin Pickard** (sündinud 15. aprill 1992 Monctonis New Brunswickis) on Kanada jäähokimängija, kes mängib väravavahina NHL-i klubis Edmonton Oilers.

Aastatel 2008–2012 mängis ta Western Hockey League'i (WHL) klubis Seattle Thunderbirds.

2010. aastal valis Colorado Avalanche ta NHL-i ''draft''is 49. valikuna. Hooaja 2011/12 lõpus debüteeris ta American Hockey League'i (AHL) klubis Lake Erie Monsters. Avalanche'i meeskonnas debüteeris ta NHL-is lõpuks hooajal 2014/15.

NHL-is on ta mänginud veel Toronto Maple Leafsi (2017/18), Philadelphia Flyersi (2018/19), Arizona Coyotesi (2018/19), Detroit Red Wingsi (2019–2022) ja Edmonton Oilersi (2023/24) ridades. Hooaja 2020/21 alguses mängis ta Austria klubis Vienna Capitals.

NHL-i kõrvalt on ta saanud rohkem mänguaega AHL-is. Hooajal 2017/18 Maple Leafsi tütarklubis Toronto Marlies mängides pälvis ta koos meeskonnakaaslase Garret Sparksiga Harry "Hap" Holmes Memorial Awardi, lisaks võideti 2018. aastal Marliesiga Calder Cup.

Kanada jäähokikoondise koosseisus võitis Pickard 2016. aasta maailmameistrivõistlustel kuldmedali ja 2017. aasta maailmameistrivõistlustel hõbemedali.

Tema vanem vend Chet Pickard on endine jäähokiväravavaht.

## Välislingid
* Calvin Pickard NHL.com lehel
* Calvin Pickard hockeydb.com lehel
Jon Gillies

**Jonathan "Joe" Bruce Gillies** (sündinud 22. jaanuar 1994 Concord, New Hampshire) on USA jäähokimängija, kes mängib väravavahina NHL-i klubis Columbus Blue Jackets.

## Välislingid
* Jon Gillies NHL.com lehel
Wolfi füüsikaauhind

**Wolfi füüsikaauhind** (inglise keeles *Wolf Prize in Physics*) on teadusauhind, millega Iisraeli erafond Wolf Foundation tunnustab teadlasi füüsika valdkonnas. 

Tegemist on ühega kuuest 1978. aastal fondi asutatud auhinnast (ülejäänud viis auhinda on keemia, matemaatika, meditsiini, põllumajanduse ja kunsti valdkonnas). 

Auhind asutati filantroobi, diplomaadi ja leiutaja Ricardo Wolfi (1887–1981) mälestuseks. See koosneb diplomist ja 100 000 USA dollari suurusest auhinnarahast. 

Auhinnatseremoonia toimub tavaliselt Knessetis toimuval istungil.

## Laureaate
*1978 – Chien-Shiung Wu
*1980 – Kenneth G. Wilson
*1981 – Freeman J. Dyson, Gerardus 't Hooft ja Victor F. Weisskopf
*1982 – Martin Lewis Perl
*1987 – Riccardo Giacconi
*1988 – Roger Penrose ja Stephen W. Hawking
*1990 – Pierre-Gilles de Gennes ja David Thouless
*1993 – Benoît Mandelbrot
*1995 – Vitali Ginzburg ja Yoichiro Nambu
*1997 – John Archibald Wheeler
*1999 – Dan Shechtman
*2000 – Raymond Davis ja Masatoshi Koshiba
*2004 – Robert Brout, François Englert ja Peter W. Higgs
*2007 – Albert Fert ja Peter Grünberg
*2010 – John Clauser, Alain Aspect ja Anton Zeilinger
*2017 – Michel Mayor ja Didier Queloz
*2022 – Ferenc Krausz  
*2024 – Martin Rees

## Välislingid
*Wolf Prize. Laureates. wolffund.org.il
Marcelino Núñez

**Marcelino Ignacio Núñez Espinoza** (sündinud 1. märtsil 2000 Recoletas) on Tšiili jalgpallur, kes mängib Inglismaa esiliigaklubis Norwich City ja Tšiili jalgpallikoondises.

Ta alustas klubikarjääri Tšiili klubis Universidad Católica, mille meeskonnas debüteeris ta Tšiili kõrgliigas 2020. aastal. Aastatel 2020 ja 2021 tuli ta klubiga Tšiili meistriks.

2022. aasta augustis siirdus Núñez Norwich Citysse. Esimese värava lõi ta klubi meeskonnas 13. augustil 2022 Inglismaa esiliiga kolmanda vooru mängus Hull City vastu.

Núñez kuulus Tšiili koondisse 2021. aasta  Copa Américal, kuid seal üheski mängus väljakule ei pääsenud. Koondisedebüüdi tegi Núñez 9. septembril 2021 mängus Colombia vastu. Koondisekarjääri esimese värava lõi ta 1. veebruaril 2022 MM-i valikmängus Boliivia vastu.

## Saavutused
;Universidad Católica
*Tšiili Primera División: 2020, 2021
*Supercopa de Chile: 2020, 2021

## Viited

## Välislingid
* Profiil Norwich City kodulehel
Lebo Mothiba

**Lebogang Mothiba** (sündinud 28. jaanuaril 1996 Johannesburgis) on Lõuna-Aafrika Vabariigi jalgpallur, kes mängib Prantsusmaa kõrgliigaklubis Strasbourg ja Lõuna-Aafrika Vabariigi jalgpallikoondises.

Ta hakkas jalgpalli mängima kodumaal, kui kuulus aastatel 2007–2009 Lõuna-Aafrika Vabariigi klubisse Mamelodi Sundowns. Seejärel kuulus ta Lõuna-Aafrika Vabariigi jalgpalliakadeemiasse Diambars Academy.

2014. aastal sõlmis ta lepingu Prantsusmaa klubiga Lille. Hooajal 2014/15 debüteeris Mothiba Lille'i reservmeeskonnas Prantsusmaa tugevuselt neljandas liigas. Hooaja 2016/17 teises pooles ning hooaja 2017/18 esimeses pooles oli Mothiba Lille'ist laenul Prantsusmaa esiliigaklubis Valenciennes, kus ta lõi 29 mänguga kümme väravat. Lille'i meeskonnas debüteeris Mothiba 11. veebruaril 2018 mängus Nantes'i vastu ja lõi selles mängus kohe ka värava. 14 mänguga jäi tema arvele sel hooajal Prantsusmaa kõrgliigas viis väravat.

2018. aasta augusti viimasel päeval siirdus Mothiba Lille'ist Strasbourgi. Hooajal 2018/19 lõi ta Prantsusmaa kõrgliigas kümme väravat. 2019. aastal võitis ta Strasbourgiga Prantsusmaa liigakarika Coupe de la Ligue'i. Hooaja 2021/22 teises pooles oli Mothiba Strasbourgist laenul Prantsusmaa kõrgliigaklubis Troyes.

Mothiba kuulus 2016. aasta suveolümpiamängude jalgpalliturniiril Lõuna-Aafrika Vabariigi olümpiavõistkonda. Lõuna-Aafrika Vabariigi jalgpallikoondises tegi ta debüüdi 21. märtsil 2018 mängus Angola vastu ja lõi selles mängus kohe ka värava. Lõuna-Aafrika Vabariigi jalgpallikoondises osales Mothiba 2019. aasta Aafrika rahvaste karikavõistlustel.

## Viited
Veckrapes Kalns

**Veckrapes Kalns** (ka **Veckrapes kalns**) on küla (*mazciems*) Lätis Ogre piirkonna Krape vallas.

Küla asub valla lõunaosas. Sinna jääb Krapes krustojumsi bussipeatus.

Looduskaitse all on Vilciņi tamm ümbermõõduga 5,19 meetrit.
## Viited
Enzesfeld-Lindabrunn

**Enzesfeld-Lindabrunn** on vald (*Marktgemeinde*) Austrias Alam-Austria liidumaal Badeni ringkonnas.

Teise maailmasõja ajal oli Enzesfeldi tehaste tarvis mitu töölaagrit. Tehased olid mõeldud sõjaliseks tootmiseks ja kuninglikud õhujõud pommitasid neid sageli. 1944. aastal toimus tehases suur plahvatus, mida oli tunda kuni Wiener Neustadtini ja mis läks maksma elusid. Vahetult enne sõja lõppu mõrvas SS Enzesfeldi töölaagrites vange. Nõukogude armee vabastas Enzesfeldi ja Lindabrunni vallad. Natsionaalsotsialistliku Saksa Töölispartei liikmest Enzesfeldi linnapea Karl Gschiel põgenes Kärnteni liidumaale ja ei tulnud enam tagasi. Varsti pärast sõda pani kohalik rahvas tema villa põlema ja see põles maha, lõpuks varemed lammutati.

Linn loodi 1970. aastal Enzesfeldi ja Lindabrunni valdadest.

## Viited
Furth an der Triesting

**Furth an der Triesting** on vald *(Gemeinde)* Austrias Alam-Austria liidumaal Badeni ringkonnas.

## Viited
Günselsdorf

**Günselsdorf** on vald (*Marktgemeinde*) Austrias Alam-Austria liidumaal Badeni ringkonnas.

Seal asub toitejuhtmete, andmekaablite ja ühendusjuhtmete tootja Feller GmbH ülemaailmne peakorter.

## Viited
The Moscow Times

**The Moscow Times** on inglise- ja venekeelne sõltumatu *online*-ajaleht.

2024. aasta juulis kuulutas Venemaa selle soovimatuks organisatsiooniks ning keelustas uudisteportaali tegevuse riigis.

## Viited

## Välislingid

*
Leonid Saar

**Leonid Saar** (2. veebruar (vkj)/ 15. veebruar 1913 Mõisaküla, Halliste kihelkond, Pärnumaa – 26. jaanuar 2010 Bogart, Oconee maakond, Georgia, USA) oli Eesti korv- ja jalgpallur ning jäähokimängija.

Lõpetas 1932. aastal Tallinna poeglaste kommertsgümnaasiumi ning õppis aastatel 1934–1936 ja 1943 Tartu Ülikooli õigusteaduskonnas. Akadeemiliselt oli ta korporatsioon Fraternitas Estica liige.

Jalgpalli mängis esialgu Siiriuses, 1935. aastal oli ta Spordi II meeskonnas Eesti meistrivõistluste sügisringi võitja ning aastatel 1938 ja 1942 Eesti karika võitja.

Jäähokis treenis ja mängis ta Heinrich Paali juhendamisel, oli 1935. aastal Spordi meeskonnas Eesti I talimängude võitja ning 1936. aastal Tartu EASK ja 1940. aastal Spordi meeskonnas Eesti meister.

Korvpalluris treenis ta Richard Masti juhendamisel, oli 1935. aastal NMKÜ meeskonnas Eesti meister ning oli 1936. aastal Berliini olümpiamängudel varumängija.

Kuulus jäähokis 8, jalgpallis ja korvpallis kahel korral Eesti koondisse.

Nõukogude–Saksa sõja ajal teenis Saksa lennuväes.

Põgenes 1944. aastal Rootsi, sealt läks 1951. aastal Kanadasse ja hiljem USA-sse.

## Välislingid
*
*''Album Academicum Universitatis Tartuensis 1918-1944''
Melvin J. Lerner

**Melvin J. Lerner** (sündinud 1929 Lorainis Ohio osariigisis) on ameerika sotsiaalpsühholoog.

Melvin Lerner on eelkõige tuntud õiglasesse maailma uskumise fenomeniga, mis avaldati 1980. aastal ilmunud tema teoses "The Belief in a Just World: A Fundamental Delusion".

## Haridus ja töökäik
Lerner sai 1957. aastal New Yorgi Ülikoolist doktorikraadi sotsiaalpsühholoogias. Järeldoktorina töötas ta Stanfordi Ülikoolis kliinilise psühholoogia alal. 

Hiljem on ta töötanud mitmes ülikoolis Ameerika Ühendriikides ja Hollandis, sealhulgas California Ülikoolis Berkeleys, Washingtoni Ülikoolis Saint Louisis, Utrechti Ülikoolis ja Leideni Ülikoolis.

## Tunnustus
*1993 –  Max Plancki uurimisauhind
*1994 –  Waterloo Ülikooli teeneline emeriitprofessor

## Välislingid
*Melvin J. Lerner. research.com
John Clauser

**John Francis Clauser** (sündinud 1. detsembril 1942 Pasadenas Californias) on ameerika füüsikateoreetik, eksperimentaalfüüsik ja kvantmehaanikateadlane, nobelist.

Clauser on lõpetanud 1964. aastal California Tehnoloogiainstituudi füüsika alal bakalaureuseõppes ning saanud Columbia ülikoolist 1966. aastal magistrikraadi ja 1969. aastal doktorikraadi füüsikas (doktoritöö "Measurement of the Cosmic Microwave Background by Optical Observations of Interstellar Molecules" ('kosmilise mikrolaine-taustkiirguse mõõtmine tähtedevaheliste molekulide optiliste vaatluste abil', juhendaja Patrick Thaddeus).

Aastatel 1969–1975 töötas ta järeldoktorina California Ülikoolis Berkeleys ja Lawrence'i Livermore'i Riiklikus Laboris ning 1975–1986 teadurina Lawrence'i Livermore'is ja 1990–1997 Berkeleys. 

Alates 1997. aastast töötab Clauser teadurina Walnut Creekis asuvas ettevõttes J. F. Clauser and Associates. 

## Teadus
Clauseri peamised uurimisvaldkonnad on kvantmehaanika alused, kvantpõimumine ja interferomeetria (röntgenikiirgus- ja aatominterferomeetria).

## Tunnustus
*2010 – Wolfi füüsikaauhind (koos Alain Aspecti ja Anton Zeilingeriga panuse eest kvantfüüsika alustesse, eriti katseseeria Belli võrratuse testimisel põimolekute abil)
*2022 – Nobeli füüsikaauhind (koos Alain Aspecti ja Anton Zeilingeriga katsete eest põimunud footonitega, Belli võrratuse rikkumise tuvastamise ja teedrajava panuse eest kvantinformaatikasse)

## Välislingid

*John F. Clauser. history.aip.org
*John Francis Clauser, PhD. johnclauser.com
*"Nobeli füüsikapreemia läks kvantmaailma inseneridele" ERR Novaator, 4. oktoober 2022
Leonid Parašin

**Leonid Parašin** (22. november 1922 Tallinn – 30. detsember 1997 Tallinn) oli Eesti purjetaja ja tõlkija, Eesti NSV teeneline kultuuritegelane (1987).
Carles Pérez

**Carles Pérez Sayol** (sündinud 16. veebruaril 1998 Granollersis) on Hispaania jalgpallur, kes mängib äärepoolkaitsjana Hispaania kõrgliigaklubis Getafe.

2012. aastal liitus ta FC Barcelona noortesüsteemiga. Enne seda kuulus ta klubisse Espanyol. 2015. aasta oktoobris debüteeris ta Barcelona reservmeeskonnas Hispaania tugevuselt kolmandas liigas. Enam hakkas ta Barcelona reservmeeskonnas mänguaega saama hooaja 2017/18, kui meeskond mängis Hispaania esiliigas. Barcelona põhimeeskonnas debüteeris ta Hispaania kõrgliigas 19. mail 2019 mängus Eibari vastu. Esimese värava Hispaania kõrgliigas lõi ta 25. augustil 2019 mängus Real Betise vastu. 10. detsembril 2019 lõi Pérez UEFA Meistrite Liiga alagrupiturniiril värava Milano Internazionale vastu.

2020. aasta jaanuaris läks ta Barcelonast laenule Itaalia kõrgliigaklubisse AS Roma. Sama aasta suvel läks ta Romasse püsivalt üle.

2022. aasta augustis naasis Pérez Hispaania kõrgliigasse, kui läks Romast laenule Celta de Vigose. Aasta aega hiljem sõlmis ta klubiga püsiva lepingu. 2024. aasta juulis läks ta Celta de Vigost laenule Getafesse.

Aastatel 2014–2019 mängis Pérez Hispaania noortekoondistes.

## Saavutused
;Barcelona
*La Liga: 2018–19

;Roma
*UEFA Euroopa Konverentsiliiga: 2021–22

## Viited
Kieran Dowell

**Kieran O'Neill Dowell** (sündinud 18. oktoobril 1997 Ormskirkis) on Inglismaa jalgpallur, kes mängib poolkaitsjana Šotimaa kõrgliigaklubis Rangers.

Ta alustas klubikarjääri Inglismaa klubis Everton, mille noortesüsteemiga liitus ta 2005. aastal. Klubi põhimeeskonnas debüteeris ta 11. detsembril 2014 UEFA Euroopa Liiga alagrupiturniiri mängus FK Krasnodari vastu, kui sekkus mängu Christian Atsu asemele. Inglismaa kõrgliigas tegi Dowell debüüdi 30. aprillil 2016 mängus Bournemouthi vastu. Evertoni põhikoosseisu liikmeks ta ei saanud. Evertonist oli ta laenul mitmes Inglismaa esiliigaklubis: hooajal 2017/18 Nottingham Forestis, hooaja 2018/19 teises pooles Sheffield Unitedis ning hooajal 2019/20 Derby Countys ja Wigan Athleticus.

2020. aasta juulis sõlmis ta kolmeaastase lepingu Inglismaa esiliigaklubiga Norwich City. Hooajal 2021/22 mängis ta klubiga Inglismaa kõrgliigas. Tema ainsaks väravaks Inglismaa kõrgliigas jäi 16. aprillil 2022 löödud värav Manchester Unitedi vastu; samas mängus andis ta lisaks väravasöödu meeskonnakaaslasele Teemu Pukkile.

2023. aasta mais sõlmis ta lepingu Rangersiga.

Aastatel 2012–2019 mängis Dowell Inglismaa noortekoondistes. 2017. aastal tuli ta Inglismaa kuni 20-aastaste koondisega juunioride maailmameistriks.

## Viited

## Välislingid
Ryan Jack

**Ryan James Jack** (sündinud 27. veebruaril 1992 Aberdeenis) on Šotimaa jalgpallur, kes mängib keskpoolkaitsjana Šotimaa kõrgliigaklubis Rangers ja Šotimaa jalgpallikoondises.

Ta alustas klubikarjääri kodulinnaklubis Aberdeen F.C., mille noortesüsteemiga liitus ta 2000. aastal. Klubi põhimeeskonnas debüteeris ta Šotimaa kõrgliigas 2010. aasta septembris ning kuulus kohe esimesest hooajast alates Aberdeeni põhikoosseisu. Esimese värava Šotimaa kõrgliigas lõi ta 2011. aasta jaanuaris mängus Inverness Caledonian Thistle'i vastu; see värav valiti lisaks Aberdeeni hooaja parimaks. 2014. aasta detsembris valiti Jack Šotimaa kõrgliiga kuu parimaks mängijaks.

Rangersiga sõlmis ta 2017. aasta juunis kolmeaastase lepingu.. 2019. aasta oktoobris tegi ta klubiga uue nelja-aastase lepingu. 2020. aastal valiti Jack Rangersi aasta mängijaks. Hooajal 2020/21 tuli ta Rangersiga Šotimaa meistriks; see oli Rangersi esimene Šotimaa meistritiitel pärast 2011. aastat.

Šotimaa jalgpallikoondises debüteeris Jack 2017. aasta novembris sõprusmängus Hollandi vastu. Vigastuse tõttu jäi ta eemale 2021. aasta Euroopa meistrivõistlustest.

## Saavutused
;Aberdeen
*Scottish League Cup: 2013–14; teine koht: 2016–17
*Scottish Cup: Teine koht 2016–17
;Rangers
*Scottish Premiership: 2020–21
*Scottish Cup: 2021–22
*Scottish League Cup: Teine koht 2019–20
*UEFA Euroopa Liiga: Teine koht 2021–22

## Viited
Heiligenkreuz (Alam-Austria)

**Heiligenkreuz** on vald *(Gemeinde)* Austrias Alam-Austria liidumaal Badeni ringkonnas. See on tuntud Heiligenkreuzi tsistertslaste kloostri, sellega seotud *Paavst [[Benedictus XVI Filosoofilis-Teoloogiline Ülikool|Benedictus XVI]] kolledži*, üldtuntud kui *[[Benedictus XVI Filosoofilis-Teoloogiline Ülikool|Hochschule Heiligenkreuz]]*, ja katoliku *Leopoldinumi* seminari poolest.

Vald asub Wienerwaldi mäestikus, Austria pealinnast Viinist edelas. See on Alam-Austria *[[Industrieviertel]]i* piirkonna osa. Heiligenkreuz on peatus vanal Via Sacral Viinist Mariazelli palverännupaika Steiermargis. Kohalik majandus sõltub suuresti turismist ja metsandusest.

## Ajalugu

Siegenfeldi küla Idamargis tekkis tõenäoliselt 1040. aasta paiku. 1133. aastal rajas Babenbergist markkrahv Leopold III hõredalt asustatud piirkonda Heiligenkreuzi kloostri. Teine lähedalasuv küla, mida 1136. aasta ürikus mainiti *Muchersdorfina*, jäeti hiljem maha.

Sajandite jooksul kasvas kloostri müüride taha väike asula, mis liideti praeguse vallana 1849. aastal.

## Nimi

Nimi *Heiligenkreuz* tähendab Püha Risti. Alpidest põhja pool asuv suurim Püha Risti reliikvia asub linnakeses kloostri juures. Reliikvia kinkis 1188. aastal abt Marquandile (abt aastatel 1186–1203) hertsog Leopold V, kellele kuningas Balduin IV kinkis reliikvia 1182. aastal Jeruusalemmas. Reliikviat eksponeeritakse kloostri *Kreuzkirche* (Ristikirik) altari taga.

## Viited
Lobe

**Lobe** on küla (*mazciems*) Lätis Ogre piirkonna Krape vallas.

Küla asub valla keskosas merepinnast 90 meetri kõrgusel Lobe jõe kaldal. Lobe jääb valla keskusest Krapest 5,5, piirkonna keskusest Ogrest 42 ja Riiast 78 kilomeetri kaugusele. Sinna jääb Lobe bussipeatus.

Asula on rajati nõukogude perioodil kui kolhoosi Ļeņins keskasula. Vanasti kandis asula Krape nime.

Looduskaitse all on Stašase tamm ja tamm ümbermõõduga 4,33  ning kõrgusega 22 meetrit.

## Elanike arv



* 170 (1989)
* 170 (2000)

* 70 (2008)
* 103 (2024)


## Viited
FC Pjunik

**Jerevani FC Pjunik** (armeenia keeles Ֆուտբոլային Ակումբ Փյունիկ Երևան, *Futbolayin Akumb P’junik Jerevan*) on Armeenia jalgpalliklubi, mis tegutseb riigi pealinnas Jerevanis. See mängib Armeenia jalgpalli kõrgliigas. 'Pjunik' tähendab armeenia keeles 'fööniks'.

Klubi on asutatud 20. jaanuaril 1992. Pjunik on kõigil hooaegadel mänginud Armeenia kõrgliigas. See on Armeenia edukaim jalgpalliklubi, olles võitnud 31 tiitlit. Ülekaalukalt on see tulnud enim kordi Armeenia meistriks – kokku 15 korda. Lisaks on Pjunik enim kordi Armeenia karika (8) ja Armeenia superkarika (10) võitnud klubi.

Pjunik on korduvalt osalenud UEFA Meistrite Liiga ja UEFA Euroopa Liiga eelringides. Meistrite Liigas on parimaks tulemuseks kolmandasse ringi jõudmine hooajal 2022/23, kus aga kaotati Belgradi Crvena Zvezdale kahe mängu kokkuvõttes 0:7. Samal hooajal osales Pjunik UEFA Euroopa Konverentsiliiga alagrupiturniiril, kus saavutati Bratislava Slovani ja FC Baseli järel ning Vilniuse Žalgirise ees kolmas koht.

Pjuniki suurim rivaal on Jerevani Ararat.

Klubi kodustaadion on Vazgen Sargsjani Vabariigi staadion, mis mahutab 14 403 pealtvaatajat. See on samuti Jerevani Ararati ja Armeenia jalgpallikoondise kodustaadion.

Pjuniki noorteakadeemist on pärit mitmed Euroopa liigades mänginud Armeenia jalgpallurid, teiste seas Henrikh Mkhitarjan, Robert Arzumanjan, Karlen Mkrtšjan, Edgar Manušarjan, Varazdat Harohjan ja Gevorg Ghazarjan.

## Saavutused
*Armeenia kõrgliiga:
****Võitja** (16): 1992, 1995–96, 1996–97, 2001, 2002, 2003, 2004, 2005, 2006, 2007, 2008, 2009, 2010, 2014–15, 2021–22, 2023/24
**Teised kohad (2): 2018–19, 2022–23
*Armeenia karikas:
****Võitja** (8): 1995–96, 2002, 2004, 2009, 2010, 2012–13, 2013–14, 2014–15
**Teised kohad (3): 1996–97 2006, 2016–17
*Armeenia superkarikas:
****Võitja** (10): 1998, 2002, 2004, 2005, 2007, 2008, 2010, 2011, 2015, 2022
**Teised kohad (6): 1996, 2003, 2006, 2009, 2013, 2014

## Eesti mängijad
* Nikita Baranov (2022–)

## Välislingid
* Klubi koduleht (*inglise keeles*)
Punisher

**Punisher** (ukraina k. «*Каратель»*)  on Ukrainas valmistatud luure- ja ründedroon.

## Ajalugu
2023. aasta kevadel näitas Ründebrigaad Azov, et nende varustuses on mehitamata õhusõiduk Punisher.

## Viited
Tanel Meiel

**Tanel Meiel** (sündinud 6. mail 1974 Tallinnas) on eesti vaimulik. Ta on 2023. aastast EELK Sangaste koguduse õpetaja. 

Ta on lõpetanud 2013. aastal Tartu ülikooli sotsiaalteaduskonna sotsioloogia erialal, 2017. aastal usuteaduskonna religiooniuuringute magistriõppes ja 2018 diakonikoolituse Usuteaduste Instituudi pastoraalseminaris. 

Ordineeriti diakoniks 25. märtsil 2018. 

22. juulist 2019 on ta vanglate peakaplan. Meieli sõnul on Jõhvis resideeriva peakaplani ülesandeks koordineerida vanglakaplanite tööd ning seista hea selle eest, et oleks tagatud usuvabadus ja religioosne ning vaimulik teenimine.

Enne seda töötas ta ligi neli aastat Tartu ülikooli infoturbe juhina. Varem oli ta kaitsejõududes kapten, luues küberkaitsealase võimekuse. Samuti on ta töötanud Sisekaitseakadeemia kriisireguleerimise nõunikuna.

2023. aasta mai lõpus ordineeriti senine Otepää vallas tegutseva luterliku Sangaste koguduse diakon Tanel Meiel õpetajaks. Senine õpetaja Ivo Pill jätkab abiõpetajana. 

Meiel on ka EELK Laatre koguduse hooldajaõpetaja. 2014 asus ta Sangaste ja Laatre kogudusi teenima jutlustajana, seejärel tuli diakoni- ja siis õpetajaamet. 

Kirikuõpetaja töö kõrvalt töötab ta sotsiaalkindlustusametis kriisireguleerimise osakonna planeerimistalituse juhatajana. 

11. septembrist 2023 on ta ka Keeni Põhikooli ja Puka kooli direktor. 

Tanel Meiel on abielus, peres on üks laps. 

Ta on kaitseliitlane (2000. aastate alguses oli ka Kaitseliidu Tartu maleva pealik) ning kaitseväe ja Kaitseliidu kaplan reservis.

## Tunnustus
* Taani laskurmärk, hõbe 1998 
* Kaitseliidu Tartu Maleva teenetemärk 2002 
* Kaitseliidu hoolsusmärk „Pro Patria“ 3. klass 2003 
* Kaitseliidu Sakala Maleva teenetemärk 2003 
* Kaitseliidu Tartu Maleva akadeemilise malevkonna teenetemärk 2005 
* Kaitseliidu Valgeristi III klass 2005 
* Kaitseliidu hoolsusmärk „Pro Patria“ 2. klass 2007 
* Lõuna Politsei Prefektuuri teenetemärk 2007 
* Kaitseväe eeskujuliku teenistuse teeneterist 2008 
* Kaitseministeeriumi kuldrinnamärk 2011 
* Päästeteenistuse medal 2011
Rozītes

**Rozītes** (ka **Gobas**) on küla (*mazciems*) Lätis Ogre piirkonna Lēdmane vallas.

Küla asub valla keskosas Ogre jõe kaldal, Riiast 65 kilomeetri kaugusel. Sinna jäävad Rozītese bussipeatused.

Küla jääb osaliselt Ogre oru loodusparki.

Aastatel 2009–2021 jäi asula Lielvārde piirkonda. Aastal 2017 oli külas 25 elanikku.
## Viited
Tomēni (Lēdmane vald)

**Tomēni** on küla (*mazciems*) Lätis Ogre piirkonna Lēdmane vallas.

Küla asub valla kirdeosas Ogre jõe kaldal, Riiast 68 kilomeetri kaugusel.

Looduskaitse all on Raitase saar ümbermõõduga 5,11 ja kõrgusega 29 meetrit. Küla jääb osaliselt Ogre oru loodusparki.

Aastatel 2009–2021 jäi asula Lielvārde piirkonda. Aastal 2017 oli külas 23 elanikku.
## Viited
Everti

**Everti** on küla (*mazciems*) Lätis Ogre piirkonna Lēdmane vallas.

Küla asub valla idaosas Ogre jõe kaldal, Riiast 68 kilomeetri kaugusel. Aastatel 2009–2021 jäi asula Lielvārde piirkonda.

Küla jääb Ogre oru loodusparki. Küla lähistel asuvad Jaunzemji muinaskalmed  on muinsusmälestistena riikliku kaitse all.

## Viited
Vālodzes (Lēdmane vald)

**Vālodzes** on küla (*mazciems*) Lätis Ogre piirkonna Lēdmane vallas.

Küla asub valla lääneosas Ogre jõe kaldal. Asula jääb valla keskusest Lēdmanest 7, piirkonna keskusest Ogrest  28 ja Riiast 68 kilomeetri kaugusele. Sinna jääb Vālodzese bussipeatus.

Küla jääb osaliselt Ogre oru loodusparki.

Aastatel 2009–2021 jäi asula Lielvārde piirkonda. Aastal 2017 oli külas 27 elanikku.
## Viited
Mizas

**Mizas** on küla (*mazciems*) Lätis Ogre piirkonna Lēdmane vallas.

Küla asub valla kaguosas. Asula jääb Riiast 72 kilomeetri kaugusele. Sealsed  Līči muinaskalmed on muinsusmälestisena regionaalse kaitse all. Looduskaitse all on kolm külas kasvavat tamme ja kaks pärna.

Aastatel 2009–2021 jäi asula Lielvārde piirkonda. Aastal 2017 oli külas 67 elanikku.

## Viited
Elin Cullhed

**Elin Cullhed** (sündinud 1983 Uppsalas) on Rootsi kirjanik, õpetaja ja kultuuriajakirjanik. 

## Elu ja looming
Cullhed on töötanud loovkirjutamise õpetaja ja kultuuriajakirjanikuna muu hulgas väljaandes Uppsala Nya Tidning. Tema esimene, tänapäeva teismeliste elu käsitlev romaan ilmus 2016. aastal ja kandis pealkirja "Gudarna" ('Jumalad').

Cullhedi teine raamat "Eufori" ("Eufooria", e.k. 2022)  ilmus 2021. aastal ja on kirjanduslik fantaasia Ameerika luuletaja ja kirjaniku Sylvia Plathi (1932–1963) viimasest eluaastast, mis lõppes enesetapuga. Autor kirjeldab fiktiivse päeviku vormis Plathi meeleheidet ja ummikseisu, püüet ühendada kirjaniku- ja koduperenaise elu. "Nii on loov naine 1960ndatel kukkunud rumalasse ja väljapääsmatusse auku: ta peab täitma asise maailma rolle, süüa tegema, last kandma, imetama, kuidagi pusima oma tunnete kallal, millest mõnesid tuleb omajagu häbeneda – ning loominguks on järele jäänud vaid aja ja jõu riismed." 2021. aastal sai Cullhed raamatu eest Augustipreemia ilukirjanduse kategoorias.

Kirjanik astus 2023. aastal üles ka Tallinnas kirjandusfestivalil HeadRead.

Elin Cullhedil on kolm last.

## Tunnustus
* 2015 – kirjandusauhind Föreningen Arbetarskrivare
* 2021 – Augustipreemia
* 2023 – Sigtuna fondi autoristipendium

## Teosed
*"Gudarna", 2016

*"Eufori", 2021

## Eesti keeles ilmunud
"Eufooria", tõlkinud Maarja Aaloe, Varrak, Tallinn, 2022

## Viited

## Välislingid
Intervjuu ERRis

Intervjuu Eesti Ekspressis
Hirtenberg

**Hirtenberg** on vald (*Marktgemeinde*) Austrias Alam-Austria liidumaal Badeni ringkonnas. Triestingi jõgi voolab valla lõunapiiril. Wienerwaldist laskuv Triestingi org suubub siin Viini nõkku.

## Liiklus

*Leobersdorfi raudtee*, mis ühendab Austria Lõunaraudteed Leobersdorfis Austria Lääneraudteega Sankt Pöltenis, kulgeb valla lõunapiiril. Hirtenbergi raudteejaam asub Enzesfeldi piirkonnas. Peamine maantee vallas on liidumaantee B18 Hainfelder Bundesstraße.

## Ajalugu

Nimi "Hirtenberg" on tuletatud väikese linnuse Feste Huotto nimest. Linnus asus mäel, kust avaneb vaade Triestingi orule. Esimese Türgi sõja lõpus 1532. aastal sai Kasim Bei armee Hirtenbergi piirkonnas lüüa. 20. sajandi alguses asutati mõned tööstusettevõtted: kudumisettevõte, laskemoonavabrik Otto Eberhardt Patronenfabrik (koos Mauthauseni koonduslaagri all-laagriga) ja terasetootmisettevõte. Seetõttu on Hirtenbergi vapil kolme korstnaga tööstushoone. Suured ettevõtted on nüüd palju väiksemad ja annavad tööd palju vähematele inimestele kui varem ning on hakanud tootma erinevaid asju, nagu turvapatjade süüteid, teraskappe või autovelgi.

## Avalikud hooned

* Liiduvangla - suuruselt viies vangla Austrias.

## Viited
Rītarasas

**Rītarasas** on küla (*mazciems*) Lätis Ogre piirkonna Lēdmane vallas.

Küla asub valla keskosas Lobe jõe kaldal, Riiast 67 kilomeetri kaugusel.

Rītarasase servas asuv Lobe vesiveski on muinsusmälestisena regionaalse kaitse all. Küla ulatub osaliselt Ogre oru loodusparki.

Aastatel 2009–2021 jäi asula Lielvārde piirkonda. Aastal 2017 oli külas 79 elanikku.
## Viited
Kottingbrunn

**Kottingbrunn** on vald (*Marktgemeinde*) Austrias Alam-Austria liidumaal Badeni ringkonnas.

## Tuntud inimesi

* Henryk Jasiczek (1919–1976), poola-tšehhi ajakirjanik, luuletaja ja kirjanik

## Viited
Miikka Kiprusoff

**Miikka Sakari Kiprusoff** (sündinud 26. oktoober 1976 Turu, Soome) on endine Soome jäähokimängija (väravavaht).

## Välislingid
* Miikka Kiprusoff NHL.com lehel
Roman Turek

**Roman Turek** (sündinud 20. augustil 1970 Strakonices Tšehhoslovakkias) on endine Tšehhi jäähokimängija (väravavaht).

## Välislingid
* Roman Turek NHL.com lehel
Lukáš Dostál

**Lukáš Dostál** (sündinud 22. juuni 2000 Brnos) on Tšehhi jäähokimängija, kes mängib väravavahina NHL-i klubis Anaheim Ducks.

Ta alustas klubikarjääri kodulinnaklubis Brno Kometa, mille põhimeeskonnas debüteeris ta Tšehhi kõrgliigas hooajal 2018/19. Enne seda oli ta mänginud juba Tšehhi esiliigaklubis Třebíči Horácká Slavia.

2019. aasta veebruaris asus mängima Soome kõrgliigaklubis Tampere Ilves. Hooajal 2019/20 kogus ta Soome kõrgliigas väravavahtidest enim võite (27). Ta valiti liigahooaja sümboolsesse koosseisu ning pälvis hooaja parimale väravavahile antava auhinna.

2018. aastal valis Anaheim Ducks ta NHL-i ''draft''is 48. valikuna. Hooaja 2020/21 teises pooles debüteeris ta American Hockey League'is (AHL) Ducksi tütarklubis San Diego Gulls. Ducksi meeskonnas tegi ta NHL-is debüüdi 9. jaanuaril 2022 mängus Detroit Red Wingsi vastu.

2019. aasta juunioride maailmameistrivõistlustel oli Dostál parima tõrjeprotsendiga väravavaht (95,65%). 2022. aasta maailmameistrivõistlustel võitis ta Tšehhi jäähokikoondisega pronksmedali. Ainsal korral mängis Dostál 2022. aasta maailmameistrivõistlustel esimeses alagrupimängus Suurbritannia vastu.

## Viited

## Välislingid
* Lukáš Dostál NHL.com lehel
* Lukáš Dostál hockeydb.com lehel
Marek Mazanec

**Marek Mazanec** (sündinud 18. juuli 1991 Písek, Tšehhi) on Tšehhi jäähokimängija, kes mängib väravavahina Extraliga-i klubis Mountfield HK.

## Välislingid
* Marek Mazanec NHL.com lehel
David Rittich

**David Rittich** (sündinud 19. augustil 1992 Jihlavas Tšehhis) on Tšehhi jäähokimängija, kes mängib väravavahina NHL-i klubis Los Angeles Kings.

## Välislingid
* David Rittich NHL.com lehel
Nižnije Sergi

**Nižnije Sergi** (vene keeles Нижние Серги) on linn Venemaal Sverdlovski oblastis, Nižnije Sergi rajooni halduskeskus. Linn asub Serga jõe ääres, Jekaterinburgist ligikaudu 80 km läänes.

Nižnije Sergi rajati 1743. aastal seoses malmisulatus- ja rauatootmistehase ehitamisega. Nižnije Sergi sai aleviks 1928. aastal ja linnaks 1943. aastal.

## Viited
Leobersdorf

**Leobersdorf** on vald (*Marktgemeinde*) Austrias Alam-Austria liidumaal Badeni ringkonnas.

## Ajalugu
### Varajased asulad

Esimesed asustusnäitajad selles piirkonnas pärinevad aastast 3000 eKr.

350. aasta paiku eKr rajasid keldi asunikud Noricumi, nende sõnast *Tristis*, mis tähendab tormavat või ohtlikku, tuletati nimi *[[Triesting]]i* jõele, mis voolab läbi Leobersdorfi.

Umbes 15. aastal pKr allutasid roomlased rahumeelselt Noricumi. Tõenäoliselt ehitasid nad vahitorni sinna, kus praegu seisab kirik.

### Nimi

Leobersdorfi on 1165./1174. aasta paiku esmakordselt nimetatud *Bayrische Traditionsbücheris* (Baieri pärimusraamatutes) Liubetsendorfiks. See nimi tuleneb tõenäoliselt vanaslaavi nimest *Ljubac* või keldi sõnast *Lewer* või *Loben*, mis tähendab piiri- või hauaküngast.

Nimi muutus aja jooksul. 1311. aastal oli see *Lewbesdorf*, 1350. aastal *Leubesdorf* ja lõpuks 1588. aastal *Leobersdorf*.

## Tuntud inimesi

Insener Viktor Kaplan töötas aastatel 1901–1903 Leobersdorfer Maschinenfabrikis ja arendas seal oma ideed Kaplani turbiinist.

## Viited
Krasnoufimsk

**Krasnoufimsk** on linn Venemaal Sverdlovski oblasti lõunaosas, Krasnoufimski linnaringkonna keskus. Linn asub Ufa jõe ääres, 199 km Jekaterinburgist läänes.

Asula rajati 1736. aastal. Linnaõigused sai 1781. aastal.

2021. aasta alguses oli linnas 37 301 elanikku.

Jaanuari keskmine õhutemperatuur on −14,4 °C, juuli keskmine õhutemperatuur +18,5 °C.

## Viited
Verhnjaja Tura

**Verhnjaja Tura** (vene keeles Верхняя Тура) on linn Venemaal Sverdlovski oblastis, Verhnjaja Tura linnaringkonna keskus. Verhnjaja Tura asub Tura jõe ääres, Jekaterinburgist ligikaudu 175 km põhjas.

Asula tekkis malmisulatustehase juurde 1737. aastal. Verhnjaja Tura sai aleviks 1928. aastal ja linnaks 1941. aastal.

## Viited
Mackenzie Blackwood

**Mackenzie Blackwood** (sündinud 9. detsembril 1996 Thunder Bays Ontario provintsis) on Kanada jäähokimängija, kes mängib väravavahina NHL-i klubis San Jose Sharks.

## Välislingid
* Mackenzie Blackwood NHL.com lehel
80. üksik ründedessantbrigaad

**80. üksik Galiitsia nimeline ründedessantbrigaad** (*80 окрема десантно-штурмова Галицька бригада*) on Ukraina dessantvägede väeüksus.

## Ajalugu
Brigaad osales 2023. aastal Bahmuti lahingus. Üksus osales 2023. aasta septembris koos Ründebrigaad Ljuti ja 5. üksiku ründebrigaadiga Bahmuti lähedal asuva varem Vene vägede keäs olnud Klištšijivka hõivamises.

Brigaad kannab alates 20. movembrist 2023 nimetust 80. üksik Galiitsia nimeline ründedessantbrigaad. Brigaad osales 2024. aasta augusti alguses Ukraina vägede sissetungis Venemaa Kurski oblastisse. 

### Ülemad
* polkovnik Emil Iškulov 2022-2024

## Viited
Nahki Wells

**Nahki Michael Wells** (sündinud 1. juunil 1990 Hamiltonis) on Bermuda jalgpallur, kes mängib ründajana Inglismaa esiliigaklubis Bristol City ja Bermuda jalgpallikoondises.

Ta alustas jalgpallurikarjääri Bermuda klubis Dandy Town Hornets. 2010. aastal mängis ta USA tugevuselt neljanda liiga klubis Bermuda Hogges. Samal aastal siirdus ta Inglismaale ja läks novembris Inglismaa klubisse Carlisle United, kellega sõlmis lepingu 2011. aasta 1. jaanuaril. 15. jaanuaril 2011 debüteeris ta Carlisle Unitedi meeskonnas Inglismaa tugevuselt kolmandas liigas mängus Bristol Roversi vastu.

2011. aasta juulis sõlmis Wells lepingu Inglismaa tugevuselt neljanda liiga klubiga Bradford City. Bradford City meeskonnas lõi ta esimese liigavärava viienda vooru mängus Barneti vastu. Kokku lõi Wells sel hooajal liigas kümme väravat. 2012. aasta märtsis pikendas ta klubiga lepingut ühe aasta võrra. Hooajal 2012/13 tegi Wells veelgi edukama hooaja, kui lõi 18 väravat. 2012. aasta septembris sõlmis ta Bradford Cityga uue kolmeaastase lepingu. 2013. aasta veebruaris jõudis ta Bradford Cityga Inglismaa liigakarikavõistlustel finaali, kus kaotati Swansea Cityle. Samal aastal aitas ta Bradford Cityl tõusta Inglismaa tugevuselt kolmandasse liigasse. Hooajal 2013/14 lõi Wells Inglismaa tugevuselt kolmandas liigas 19 esimese mänguga 14 väravat.

2014. aasta 10. jaanuaril sõlmis Wells nelja ja poole aasta pikkuse lepingu Inglismaa esiliigaklubiga Huddersfield Town. Wells oli toona Huddersfield Towni suurim ost, kuid ülemineku summat ei avalikustatud. Huddersfield Towni meeskonnas debüteeris Wells 11. jaanuaril Millwalli vastu ja lõi selles mängus kohe värava ning seda vähem kui 24 tundi pärast klubiga liitumist. Hooajal 2013/14 jäi Inglismaa esiliigas Wellsi arvele 22 mänguga seitse väravat. Järgmisel hooajal tõusis Wells Huddersfield Towni hooaja suurimaks väravalööjaks (14 väravat, millest 11 Inglismaa esiliigas). Hooaeg 2015/16 on olnud Wellsi seni edukaim Inglismaa esiliigas (17 väravat). 2016. aastal valiti Wells lisaks Huddersfield Towni aasta mängijaks. 2017. aastal kindlus ta Huddersfield Towniga pääsu Inglismaa kõrgliigasse.

2017. aasta augustis siirdus Wells viie miljoni naelsterlingi eest Inglismaa kõrgliigaklubisse Burnley. Burnleys mängis Wells ainult hooajal 2017/18, mil sai kirja vaid kümme mängu ja mitte ühtegi väravat. Aastatel 2018–2020 oli Wells Burnleyst kaks hooaega laenul Inglismaa esiliigaklubis Queens Park Rangers.

2020. aasta jaanuaris sõlmis ta kolme ja poole aasta pikkuse lepingu Bristol Cityga.

Bermuda jalgpallikoondises debüteeris Wells 2007. aastal. Koondisekarjääri esimese värava lõi ta 7. oktoobril 2011 MM-i valikmängus Trinidadi ja Tobago vastu. 2019. aasta CONCACAF Gold Cup'il lõi ta alagrupiturniiril värava Costa Rica ja Nicaragua vastu.

## Viited

## Välislingid
Oscar Dansk

**Lars Gustaf Oscar Dansk** (sündinud 28. veebruaril 1994 Stockholmis Rootsis) on Rootsi jäähokimängija, kes mängib väravavahina NHL-i klubis Calgary Flames.

## Välislingid
* Oscar Dansk NHL.com-i lehel
Jaroslav Askarov

**Jaroslav Vladimirovitš Askarov** (vene Ярослав Владимирович Аскаров; sündinud 16. juunil 2002 Omskis Venemaal) on Venemaa jäähokimängija, kes mängib väravavahina AHL-i klubis Milwaukee Admirals.

## Välislingid
* Jaroslav Askarov NHL.com lehel
Jesper Wallstedt

**Jesper Wallstedt** (sündinud 14. november 2002 Västerås, Rootsi) on Rootsi jäähokimängija, kes mängib väravavahina AHL-i klubis Iowa Wild.

## Välislingid
* Jesper Wallstedt NHL.com lehel
Jeremy Swayman

**Jeremy Ryan Swayman** (sündinud 24. november 1998 Anchorage'is, Alaskas) on USA jäähokimängija, kes mängib väravavahina NHL-i klubis Boston Bruins.

Hooajal 2016/17 mängis Swayman USA noorteliiga United States Hockey League'i klubis Sioux Falls Stampede ja aastatel 2017–2020 kolm hooaega Maine'i ülikooli jäähokimeeskonnas. Hooajal 2019/20 pälvis Swayman ülikooliliiga põhihooaja silmapaistvamale väravavahile antava Mike Richter Award'i.

2017. aastal valis Bruins ta NHL-i ''draft''is 111. valikuna. 2020. aasta märtsis sõlmis ta Bruinsiga kolmeaastase lepingu. Hooaja 2020/21 alguses debüteeris ta American Hockey League'is (AHL) Boston Bruinsi tütarklubis Providence Bruins. Esimest korda kutsuti ta NHL-i Boston Bruinsi meeskonda 2021. aasta aprillis. NHL-is debüteeris ta 6. aprillil mängus Philadelphia Flyersi vastu ning keda võideti 4:2. Esimese nullimängu sai ta kirja 16. aprillil mängus New York Islandersi vastu. Hooajal 2021/22 tõusis Swayman Linus Ullmarki kõrval Bruinsi üheks põhiväravavahiks. Sel hooajal lasi ta endale keskmiselt lüüa 2,42 väravat mängus, mis oli liigas paremuselt viies näitaja. Hooaja lõpus valiti ta ka liigahooaja sümboolsesse koosseisu (*[[NHL All-Rookie Team]]*). Väljalangemismängudes kaotas Bruins sel hooajal kohe esimeses ringis Carolina Hurricanesile. Hooajal 2022/23 tuli ta Bruinsi meeskonnaga ülekaalukalt põhihooaja võitjaks. Keskmiselt lasi ta endale lüüa 2,27 väravat mängus, millega oli liigas Ullmarki ja Minnesota Wildi väravavahi Filip Gustavssoni järel kolmandal kohal. Hooaja lõpus pälvisid Swayman ja Ullmark William M. Jennings Trophy. Sarnaselt eelmise hooajaga kaotati väljalangemismängudes kohe esimeses voorus, kui tunnistati Florida Panthersi paremust.

2018. aasta juunioride maailmameistrivõistlustel, kus Swayman oli küll varuväravavaht, võitis ta USA kuni 20-aastaste koondisega pronksmedali. USA jäähokikoondise koosseisus osales ta 2022. aasta maailmameistrivõistlustel, kus saavutati neljas koht.

## Viited

## Välislingid
* Jeremy Swayman NHL.com lehel
* Jeremy Swayman hockeydb.com lehel
Spencer Knight

**Spencer Knight** (sündinud 19. mai 2001 Darien, Connecticut) on USA jäähokimängija, kes mängib väravavahina NHL-i klubis Florida Panthers.

## Välislingid
* Spencer Knight NHL.com lehel
Nižnjaja Tura

**Nižnjaja Tura** (vene keeles Нижняя Тура) on linn Venemaal Sverdlovski oblastis, Nižnjaja Tura linnaringkonna keskus. Linn asub Tura jõe ääres, Jekaterinburgist ligikaudu 200 km põhjas.

Asula tekkis 1754. aastal rauasulatustehase asulana. Aleviks sai Nižnjaja Tura 1929. aastal ja linnaks 1949. aastal.

## Viited
Gunwi maakond

**Gunwi maakond** (*Gunwi-gun*, hangulis 군위군, hanjas 軍威郡) on haldusüksus Lõuna-Koreas Daegu linnas.

## Välislingid
* Koduleht
Ben Davies (sündinud 1995)

**Benjamin Keith Davies** (sündinud 11. augustil 1995 Barrow-in-Furnessis) on Inglismaa jalgpallur, kes mängib kesk- või vasakkaitsjana Šotimaa kõrgliigaklubis Rangers.

Ta alustas klubikarjääri Inglismaa klubis Preston North End. Klubi põhimeeskonnas debüteeris ta 17. jaanuaril 2013 Inglismaa esiliiga mängus Coventry City vastu ja andis selles mängus kohe ka väravasöödu. Aastatel 2013–2017 oli ta Preston North Endist peamiselt laenul teistes Inglismaa klubides: hooajal 2013/14 tugevuselt neljanda liiga klubis York City, hooaja 2014/15 esimeses pooles neljanda liiga klubis Tranmere Rovers, hooajal 2015/16 viienda liiga klubis Southport ja neljanda liiga klubis Newport County ning hooajal 2016/17 kolmanda liiga klubis Fleetwood Town. Preston North Endi põhikoosseisu kuulus Davies lõpuks alates hooajast 2017/18. 2019. aastal valiti Davies Preston North Endi aasta mängijaks.

2021. aasta veebruaris sõlmis ta lepingu Inglismaa kõrgliigaklubiga Liverpool, kuid ei mänginud klubi põhimeeskonnas kordagi. Hooajal 2021/22 oli ta Liverpoolist laenul Inglismaa esiliigaklubis Sheffield United.

2022. aasta juulis sõlmis ta nelja-aastase lepingu Rangersiga.

## Viited

## Välislingid

* Profiil Rangers FC kodulehel
Streževoi

**Streževoi** (vene keeles Стрежевой) on linn Venemaal Tomski oblastis. Linn asub oblasti loodeosas, Obi lisajõe Possali ääres Handi-Mansimaa piiri läheduses.

Streževaja küla ehitati 1930. aastatel eriümberasujatele. 1966. aastal rajati küla juurde naftatööliste asula Streževoi. Aleviks sai Streževoi 1967. aastal ja linnaks 1978. aastal.

## Viited
Gonçalo Paciência

**Gonçalo Mendes Paciência** (sündinud 1. augustil 1994 Portos) on Portugali jalgpallur, kes mängib keskründajana Hispaania kõrgliigaklubis Celta de Vigo.

Ta alustas klubikarjääri kodulinnaklubis FC Porto, mille noortesüsteemiga liitus ta 2002. aastal. Hooajal 2014/15 debüteeris ta Porto reservmeeskonnas Portugali esiliigas. Porto põhimeeskonnas debüteeris ta 21. jaanuaril 2015 liigakarika mängus Braga vastu. Nädal aega hiljem lõi ta värava liigakarika mängus Académica de Coimbra vastu. Portugali kõrgliigas tegi ta debüüdi nende kahe mängu vahel, 25. jaanuaril Marítimo vastu, kuid see jäi sel hooajal ka tema ainsaks mänguks Portugali kõrgliigas. Hooajal 2015/16 oli Paciência Portost laenul Portugali kõrgliigaklubis Coimbra, hooaja 2016/17 esimeses pooles Kreeka kõrgliigaklubis Olympiakós ja sama hooaja teises pooles Portugali kõrgliigaklubis Rio Ave ning hooaja 2017/18 esimeses pooles Portugali kõrgliigaklubis Vitória Setúbal. Hooaja 2017/18 teises pooles mängis ta taas Portos. Ta tuli 2018. aastal Portoga ka Portugali meistriks, kuid üheksa liigamänguga ka Portugali kõrgliigas Porto meeskonnas ühtegi väravat kirja ei saanud.

2018. aasta juulis sõlmis ta nelja-aastase lepingu Saksamaa kõrgliigaklubiga Eintracht Frankfurt. Frankfurdi meeskonnas debüteeris ta 18. augustil 2018 karikamängus SSV Ulm vastu ja lõi selles mängus ka värava, kuid Frankfurt kaotas 1:2. 2018. aasta septembris vigastas Paciência põlve, mistõttu sai ta Saksamaa kõrgliigas debüüdi teha alles järgmise aasta veebruaris. Saksamaa kõrgliigas lõi ta esimese värava 2. märtsil 2019, kui kuuenda lisaminuti värav tõi Frankfurdile 3:2 võidu Hoffenheimi üle. Tema edukaim hooaeg Saksamaal oli 2019/20, mil ta lõi liigas seitse väravat, lisaks kolm väravat UEFA Euroopa Liiga eelringides, sh kaks väravat 1. augustil 2019 teise eelringi korduskohtumises Tallinna FC Flora vastu. Hooajal 2020/21 oli ta Frankfurdist laenul Saksamaa kõrgliigaklubis Schalke 04.

2022. aasta augustis sõlmis ta kolmeaastase lepingu Celta de Vigoga.

Aastatel 2009–2016 mängis Paciência Portugali noortekoondistes. 2015. aastal saavutas ta Portugali kuni 21-aastaste koondisega Euroopa omavanuste meistrivõistlustel teise koha. Ta kuulus Portugali olümpiavõistkonda 2016. aasta suveolümpiamängude jalgpalliturniiril, kus ta lõi värava alagrupiturniiri kõigis kolmes mängus, kuid Portugal langes seejärel välja veerandfinaalis Saksamaaga. Portugali jalgpallikoondises tegi ta debüüdi 14. novembril 2017 sõprusmängus USA vastu. Koondisekarjääri esimese värava lõi ta 14. novembril 2019 EM-i valikmängus Leedu vastu.

Tema isa Domingos Paciência on jalgpallitreener ja endine jalgpallur.

## Saavutused
;Porto
*Primeira Liga: 2017–18
;Eintracht Frankfurt
*UEFA Euroopa Liiga: 2021–22

## Viited
Max Plancki-Humboldti teadusauhind

**Max Plancki-Humboldti teadusauhind** (saksa keeles *Max-Planck-Forschungspreis*; kuni 2018. aastani **Max Plancki teadusauhind**) on teadusauhind, millega Max Plancki Ühing koos (alates 2018. aastast) Alexander von Humboldti Fondiga tunnustab rahvusvahelise teaduskoostöö edendamise raames teadlasi. 

Teadusauhind, mis nimetati saksa loodusteadlase Alexander von Humboldti auks, asutati 1990. aastal. 

1990. aastal pälvisid auhinna 35 teadlast. 1992. aastal, kui auhinnasaajate hulgas oli ka Eesti akadeemik Endel Lippmaa, oli laureaate kokku 72. 

Alates 1995. aastast hakkas auhinnasaajate hulk aastati vähenema. Aastatel 2004–2016 piirduti vaid kahe laureaadi nimetamisega. Alates 2018. aastast on auhinnasaajaid üks.

## Vaata ka
*Max Plancki medal
*Humboldti teadusauhind

## Välislingid

*Max-Planck-Humboldt-Forschungspreis. mpg.de
Liel Abada

**Liel Abada** (heebrea keeles ליאל עבדה, sündinud 3. oktoobril 2001 Petah-Tikva) on Iisraeli jalgpallur, kes mängib äärepoolkaitsja või ründajana Major League Socceri (MLS) klubis Charlotte ja Iisraeli jalgpallikoondises.

Ta alustas klubikarjääri kodulinnaklubis Petah-Tikva Maccabi, mille põhimeeskonnas debüteeris ta 2019. aastal. 2020. aastal tõusis ta Petah-Tikva Maccabiga Iisraeli esiliigast kõrgliigasse. Hooajal 2020/21 lõi Abada Iisraeli kõrgliigas 12 väravat, millega jagas koos Haifa Maccabi mängija Tjaronn Cheryga parimate väravalööjate arvestuses teist kohta.

2021. aasta juulis siirdus 3,6 miljoni euro eest Šotimaa kõrgliigaklubisSE Celtic, kellega sõlmis viieaastase lepingu. Celticu põhimeeskonnas debüteeris Abada 20. juulil 2021 UEFA Meistrite Liiga eelringi mängus Taani klubi Midtjyllandi vastu. Šotimaa kõrgliigas lõi ta esimese värava 21. augustil 2021 mängus St Mirreni vastu. Šotimaa kõrgliigas lõi Abada hooajal 2021/22 kümme väravat. Ka järgmisel hooajal jäi tema arvele kümme väravat. Mõlemal hooajal tuli ta Celticuga Šotimaa meistriks. Lisaks valiti Abada Šotimaa kõrgliiga hooaja 2021/22 parimaks noormängijaks.

2024. aasta märtsis liitus Abada Charlotte'iga.

Iisraeli jalgpallikoondises tegi Abada debüüdi 5. juunil 2021 sõprusmängus Montenegro vastu. Koondisekarjääri esimese värava lõi ta 2. juunil 2022 UEFA Rahvuste Liiga mängus Islandi vastu.

## Saavutused
;Celtic
*Scottish Premiership: 2021–22, 2022–23
*Scottish Cup: 2022–23
*Scottish League Cup: 2021–22, 2022–23

## Viited
Bolotnoje

**Bolotnoje** (vene keeles Болотное) on linn Venemaal Novosibirski oblastis, Bolotnoje rajooni halduskeskus. Linn asub oblasti idaosas Lääne-Siberi madalikul Kemerovo oblasti piiri ääres, Novosibirskist ligi 125 km kirdes.

Küla rajati 1805. aastal postijaama juurde. Bolotnoje sai aleviks 1931. aastal ja linnaks 1943. aastal.

## Viited
Kargat

**Kargat** (vene keeles Каргат) on linn Venemaal Novosibirski oblastis, Kargati rajooni halduskeskus. Linn asub Kargati jõe ääres, Novosibirskist ligi 170 km läänes.

Linna läbib Siberi raudtee.

Kargat rajati garnisoniasulana 18. sajandi keskpaiku. Kargat sai aleviks 1925. aastal ja linnaks 1965. aastal.

## Viited
Togutšin

**Togutšin** (vene keeles Тогучин) on linn Venemaal Novosibirski oblastis, Togutšini rajooni halduskeskus. Linn asub oblasti idaosas Inja jõe ääres, Novosibirskist ligi 100 km idas.

Linna läbib Novosibirski–Novokuznetski raudteeliin.

Togutšin on asutatud 1687. aastal. Asula sai aleviks 1935. aastal ja linnaks 1945. aastal.

## Viited